作者:宮嬪
標題:冥會詩
內容:爭不逢人話此身，此身長夜不知春。自從國破家亡後，隴上惟添芳草新。休說人間恨戀多，況逢佳客此相過。堂中縱有千般樂，爭及陽春一曲歌。幽谷窮花似妾身，縱懷香豔吐無因。多情公子能相訪，應解回風暫借春。恩情未足曉光催，數朵眠花未得開。卻羨一雙金扼臂，得隨人世出將來。